钦定古今图书集成/方舆汇编/职方典/第1364卷 > 寺观附
## 钦定古今图书集成/方舆汇编/职方典/第1364卷 > 寺观附

本府。〈合浦县附郭。〉

元妙观　在府治南城内，宋元祐四年建。明嘉靖十七年，知府张岳以观地易为府学，移观于海角亭左，后改复南门内孟公祠前，大学士彭时为《记》。

东山寺　在府治东一里。即南越昌符间所建灵觉寺故址，年久圮坏。明万历二十九年，重修圆觉堂　，即东山寺之前堂。明万历中，署府同知凃巍捐俸买田，给寺僧收办香灯。嗣因兵燹，圮废。

皇清康熙十一年，知府徐化民率属捐资修葺，复旧。

净行院　在兴廉村，今废。宋苏轼南謪时宿此，有诗。

李家寺　在进城乡。《四图》创置无考。明嘉靖己丑，同知章诤以赈饥至此重修，今废。

钦州

崇宁寺　在州东门外“埠通坊” ，在旧儒学右。明正统五年，守备都指挥程玚建。嘉靖二年，提学魏校拆毁，以其地为社学。

元妙观　在州东门外，明正统十三年，都指挥于羽建。

灵山县

大云寺　在新城西北。明正统十二年，僧兴宁募缘建，久废。成化九年，佥事林锦重建，以为祝

圣之地今修葺重新

陟熙寺　：在县治上武安乡。旧有石龟，土人呼为“石龟寺。” 今废。

泗州寺　在县治宋泰乡白沙村。

六峰观　在县西一里石六峰上。高可百丈，四周皆石壁，中空而平。明嘉靖二十一年，斋人刘元清募缘重建。前小岩教谕吴昇刻吴道子观音像于其中。今复修葺。

三清观　在六峰山

鹿岳庵　在旧州禄全岭。